CELEX: 62011CN0577
Language: sk
Date: 2011-11-21 00:00:00
Title: Vec C-577/11: Návrh na začatie prejudiciálneho konania, ktorý podal Cour d’appel de Bruxelles (Belgicko) 21. novembra 2011 — DKV Belgium/Association belge des consommateurs test-achats ASBL

4.2.2012   
            
            
               SK
            
            
               Úradný vestník Európskej únie
            
            
               C 32/14
            
         Návrh na začatie prejudiciálneho konania, ktorý podal Cour d’appel de Bruxelles (Belgicko) 21. novembra 2011 — DKV Belgium/Association belge des consommateurs test-achats ASBL
   (Vec C-577/11)
   2012/C 32/25
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour d’appel de Bruxelles
   
      Účastníci konania pred vnútroštátnym súdom
   
   
      Odvolateľka: DKV Belgium
   
      Odporkyňa: Association belge des consommateurs test-achats ASBL
   
      Prejudiciálna otázka
   
   Majú sa článok 29 [druhý odsek] a článok 39 [ods.] 3 smernice 92/49/EHS (1) a článok 8 ods. 3 [tretí pododsek] smernice 73/239/EHS (2) na jednej strane a články 49 ZFEÚ a 56 ZFEÚ na druhej strane vykladať v tom zmysle, že zakazujú členským štátom stanoviť v rámci zmlúv o nemocenskom poistení, ktoré nie sú spojené s podnikateľskou činnosťou, ustanovenia, podľa ktorých možno poistné, spoluúčasť a poistné plnenia upraviť ku každoročnému dátumu poistného len:
   
               —
            
            
               na základe indexu spotrebiteľských cien,
            
         
               —
            
            
               na základe jedného alebo viacerých špecifických indexov o náklady na služby kryté súkromnými zmluvami o nemocenskom poistení [nazvanom „zdravotnícky index“], ak vývoj tohto indexu alebo týchto indexov prekračuje index spotrebiteľských cien,
            
         
               —
            
            
               na základe povolenia správneho orgánu povereného dohľadom nad poisťovňami, ktorý prejednáva návrh dotknutej poisťovne, ak tento orgán konštatuje, že bez ohľadu na úpravy vypočítané na základe indexov stanovených v predchádzajúcich odsekoch uplatnenie sadzby uvedenej poisťovne spôsobuje alebo by mohlo spôsobiť straty, ktoré jej umožňujú prijať opatrenia na účely uvedenia jej sadzieb do rovnováhy, pričom tieto opatrenia môžu obsahovať úpravu poistných podmienok?
            
         
      (1)  Smernica Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich sa priameho poistenia s výnimkou životného poistenia a o zmene a doplnení smerníc 73/239/EHS a 88/357/EHS (tretia smernica o neživotnom poistení) (Ú. v. ES L 228, s. 1; Mim. vyd. 06/001, s. 346).
   
      (2)  Prvá smernica Rady z 24. júla 1973 o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho poistenia s výnimkou životného poistenia (Ú. v. ES L 228, s. 3; Mim. vyd. 06/001, s. 14).